L 212/2
SL
Uradni list Evropske unije
29.8.2023
(5)
Argentina je navedena na seznamu v Prilogi XIV kot tretja država, iz katere je dovoljen vstop pošiljk svežega mesa in mesnih proizvodov perutnine in pernate divjadi v Unijo z datumom zaprtja 28. februarjem 2023 zaradi izbruha visokopatogene aviarne influence.
Argentina je navedena tudi v Prilogi XV kot tretja država, iz katere je dovoljen vstop pošiljk mesnih proizvodov perutnine in pernate divjadi v Unijo, za katere se uporablja obdelava za zmanjšanje tveganja D v skladu s Prilogo XXVI k Delegirani uredbi (EU) 2020/692.
(6)
Argentina je 10. avgusta 2023 Komisiji predložila posodobljene informacije o epidemioloških razmerah na svojem ozemlju v zvezi z izbruhi visokopatogene aviarne influence, potrjenimi v obratih s perutnino med 28. februarjem 2023 in 14. junijem 2023, ter o ukrepih, ki jih je sprejela za preprečitev nadaljnjega širjenja navedene bolezni.
Argentina je po navedenih izbruhih visokopatogene aviarne influence izvedla zlasti ukrepe iz člena 38(2) Delegirane uredbe (EU) 2020/692, in sicer politiko pokončanja za nadzor in omejitev širjenja navedene bolezni, ustrezno čiščenje in razkuževanje prizadetih obratov po izvajanju politike pokončanja ter ustrezen program spremljanja, ki dokazuje odsotnost okužbe pri ogroženih populacijah.
(7)
Komisija je ocenila informacije, ki jih je predložila Argentina, in ugotovila, da so bili navedeni izbruhi visokopatogene aviarne influence odpravljeni in da ni več nobenega tveganja, povezanega z vstopom v Unijo pošiljk svežega mesa in mesnih proizvodov perutnine iz Argentine, od koder je bil vstop navedenega blaga v Unijo prepovedan.
(8)
Združeno kraljestvo je obvestilo Komisijo o treh izbruhih visokopatogene aviarne influence pri perutnini na upravnih območjih Aberdeenshire (2) in Dumfries and Galloway (1) na Škotskem, ki so bili 14. avgusta 2023 potrjeni z laboratorijsko analizo (RT-PCR).
(9)
Po teh nedavnih izbruhih visokopatogene aviarne influence so veterinarski organi Združenega kraljestva okrog prizadetih obratov vzpostavili 10-kilometrska območja z omejitvami in izvedli politiko pokončanja za nadzor prisotnosti visokopatogene aviarne influence in omejitev širjenja navedene bolezni.
(10)
Združeno kraljestvo je Komisiji predložilo informacije o epidemioloških razmerah na svojem ozemlju in o ukrepih, ki jih je sprejelo za preprečitev nadaljnjega širjenja visokopatogene aviarne influence.
(11)
Komisija je ocenila navedene informacije.
Komisija meni, da bi bilo treba zaradi zdravstvenega stanja živali na območjih z omejitvami, ki so jih vzpostavili veterinarski organi Združenega kraljestva, začasno ustaviti vstop pošiljk perutnine, zarodnega materiala perutnine ter svežega mesa perutnine in pernate divjadi z navedenih območij v Unijo, da se zaščiti zdravstveni status živali v Uniji.
(12)
Združene države Amerike so predložile posodobljene informacije o epidemioloških razmerah v zvezi z visokopatogeno aviarno influenco na svojem ozemlju, zaradi katerih je bil vstop nekaterih proizvodov v Unijo začasno ustavljen, kot je določeno v prilogah V in XIV k Izvedbeni uredbi (EU) 2021/404.
(13)
Zlasti so Združene države Amerike predložile posodobljene informacije o epidemioloških razmerah na svojem ozemlju v zvezi s tremi izbruhi visokopatogene aviarne influence v obratih s perutnino v zveznih državah Nevada, New York in South Dakota, ki so bili potrjeni med 17. oktobrom 2022 in 22. marcem 2023.
(14)
Združene države Amerike so predložile tudi informacije o ukrepih, ki so bili sprejeti za preprečitev nadaljnjega širjenja visokopatogene aviarne influence.
Zlasti po navedenih izbruhih navedene bolezni so Združene države Amerike izvedle politiko pokončanja za obvladovanje in omejitev širjenja navedene bolezni, ter dokončale tudi potrebne ukrepe čiščenja in razkuževanja po izvedbi politike pokončanja v okuženih obratih s perutnino na svojem ozemlju.